laion/Wikipedia-Exotic huggingface dataset:
ემანუელ შრიკი

ემანუელ შრიკი (ფრანგ. Emmanuelle Chriqui; დ. 10 დეკემბერი 1977, მონრეალი, კვებეკი) — კანადელი კინომსახიობი. კინემატოგრაფში შეტანილი წვლილისათვის 2008 წელს მიენიჭა პრემია „ახალგაზრდა ჰოლივუდი“. ემანუელ შრიკი დაიბადა მონრეალში, მაროკოელი ებრაელების ოჯახში. დედამისი კასაბლანკაში დაიბადა, ხოლო მამამისი რაბატში. ჰყავს და-ძმა და ნათესავები ისრაელში; აღრზდილია ორთოდოქსული იუდაიზმის ტრადიციებით. როდესაც შრიკი დაახლოებით ორი წლისა იყო მისი ოჯახი საცხოვრებლად ტორონტოში გადავიდა. დაამთავრა სამსახიობო კურსები. იგი მონაწილეობდა დრამატულ წრეში უნიონვილის უმაღლესი სკოლებში. სკოლის დამთავრების შემდეგ გადაწყვიტა სამსახიობო კარიერის გაგრძელება. ემანუელ შრიკმა მსახიობობა დაიწყო 10 წლის ასაკში „McDonald’s“-ის რეკლამაში. 1990-იან წლებში იგი ვანკუვერში გადავიდა საცხოვრებლად, სადაც წინადადებებს ღებულობდა სერიალებში მონაწილეობაზე. თავდაპირველად როგორც მსახიობი პრაქტიკას მხოლოდ სერიალებში ღებულობდა. პირველი როლი ჰოლივუდში მიიღო 1999 წელს ფილმში „დეტროიტ როკ-სიტი“. ამის შემდეგ იგი ეპიზოდურ როლებს იღებდა ცნობილ კინოფილმებში. 2011 წელს შრიკი შეუერთდა ტელესერიალ „ბორჯიას“ გადასაღებ ჯგუფს. იგი აგრეთვე დაამტკიცეს როგორც ანიმაციური ტელესერიალის „მეხის კატების“ ერთ-ერთი პერსონაჟის ხმა. ემანუელ შრიკი კინოფილმების ინტერნეტ-მონაცემთა ბაზაში ემანუელ შრიკი - დოსიე, ფოტოსურათები ↑ The Philadelphia Inquirer Digital Edition ↑ 'In the Mix' with Emmanuelle Chriqui at Hollywood.com. დაარქივებულია ორიგინალიდან — 2012-06-29. ციტირების თარიღი: 2012-06-29. ↑ დაარქივებული ასლი. დაარქივებულია ორიგინალიდან — 2006-08-28. ციტირების თარიღი: 2011-04-21. ↑ დაარქივებული ასლი. დაარქივებულია ორიგინალიდან — 2012-06-29. ციტირების თარიღი: 2012-06-29. ↑ Who's News Blog ↑ Emmanuelle Chriqui Joins Showtime's The Borgias. TVGuide.com. დაარქივებულია ორიგინალიდან — სექტემბერი 24, 2010. ციტირების თარიღი: September 22, 2010. ↑ Barr, Jason. (March 8, 2011) Kevin Michael Richardson Discusses THUNDERCATS; Says Will Friedle Is Lion-O (UPDATED) Emmanuelle Chriqui is Voicing Cheetara. collider.com. ციტირების თარიღი: July 29, 2011.
ადამსი

საკუთარი სახელი ადამსი შეიძლება აღნიშნავდეს ერთ-ერთ შემდეგ პიროვნებათაგანს: ადამსი, ბრაიან — კანადელი მომღერალი; ადამსი, სემიუელ — ამერიკელი პოლიტიკური მოღვაწე, პუბლიცისტი; ადამსი, უოლტერ სიდნი — ამერიკელი ასტრონომი; ადამსი, ჯონ — ამერიკელი პოლიტიკური და სახელმწიფო მოღვაწე; ადამსი, ჯონ კაუჩ — ინგლისელი ასტრონომი; ადამსი, ჯონ კუინსი — ამერიკელი სახელმწიფო მოღვაწე და დიპლომატი.
ფინიკიური ენა

ფინიკიური ენა — ჩრდილოეთ–დასავლეთ სემიტური ენა. განეკუთვნება ქანაანურ ენათა ჯგუფს. მასზე მეტყველებდნენ ფინიკიელები ხმელთაშუა ზღვის აღმოსავლეთ სანაპიროზე მდებარე ფინიკიასა(ახლანდელი ლიბანის ტერიტორია) და მის კოლონიებში(კვიპროსი, სიცილია, სარდინია, ჩრდ. აფრიკა). ფინიკიური ენის ძეგლები ძირითადად წარწერებია, რომლებიც ძვ. წ. X–ახ. წ. II საუკუნეებშია შესრულებული. ფინიკიურ ენაში შეინიშნება დიალექტებიც:ბიბლოსის, სამალის, კვიპროსის. განსაკუთრებით აღსანიშნავია პუნიკური დიალექტი, რომელიც ჩრდილოეთ აფრიკაში, კართაგენსა და ხმელთაშუა ზღვის აუზში იყო გავრცელებული VIII საუკუნემდე. ფინიკიურ–პუნიკური ტექსტები გვხვდება ბერძნულ და ლათინურ ტრანსკრიფციითაც. ფინიკიურ ენაში 27 თანხმოვნური ფონემაა, სავარაუდოა მათ შორის ისეთი ბგერებიც, რომლებიც ფინიკიურ დამწერლობაში ცალკე ნიშნებით არ გადმოიცემოდა. დასტურდება გრძელი, მოკლე და ულტრამოკლე ხმოვნები, დამავალი დიფთონგების კონტრაქცია. სახელებს აქვს 2 სქესი — მამრობითი და მდედრობითი, 3 რიცხვი — მხოლობითი, ორობითი და მრავლობითი, 2 სტატუსი — განსაზღვრული და განუსაზღვრელი. ბრუნვები არ განირჩევა. სახელთან იხმარება განსაზღვრული არტიკლი. ზმნა იუღვლის ასპექტის მიხედვით, (პერფექტივი,იმპერფექტივი). ლექსიკა ახლოსაა ებრაულთან. გვხვდება ნასესხები სიტყვები ეგვიპტურიდან, აქადურიდან, არამეულიდან, ბერძნულიდან. კ. წერეთელი, ქართული საბჭოთა ენციკლოპედია, ტ. 10, თბ., 1986. — გვ. 326. ფინიკიური დამწერლობა
Okinawa Lifestyle

Okinawa Lifestyle — ელექტრონული მუსიკალური დუეტი თბილისიდან. იგი 2009 წელს შექმნეს დავით დათუნაშვილმა და გიგი ჯიქიამ. დღეისათვის დუეტს გამოცემული აქვს რამდენიმე ციფრული EP და სინგლი. დავით დათუნაშვილი გიგი ჯიქია Bar (2009) Roswell Crash (2009) Lazy Friend You Move So Fast (2010) Naha (2010) Underwater (2011) ჯგუფის ოფიციალური ბლოგი Okinawa Lifestyle Facebook-ზე
ბრიტები

ბრიტები (ლათ მხ. რ. Britto. შესაძლებელია ძველი კელტური ფუძიდან Britt, ინგლ. Brythons) — კელტური ტომები, ბრიტანეთის კუნძულების ძირითადი მოსახლეობა ძვ.წ. VIII ს.-დან ახ.წ. V ს.-მდე; მათი ნაწილი გაანადგურეს ანგლოსაქსებმა, ნაწილი გადასახლდა უელსსა და შოტლანდიაში, აგრეთვე ბრეტანში (კონტინენტზე). ბრიტებს ჰქონდათ თემურ-გვაროვნული წყობილება, რომლის გადმონაშთები შემორჩათ რომაელთა ბატონობის ხანაშიც (I ს. შუა წლები — V ს. დასაწყისი). იბრძოდნენ რომაელთა ბატონობის წინააღმდეგ. ანგლო-საქსთა მიერ ბრიტანეთის დაპყრობის ხანაში (V—VI სს.) ბრიტების ნაწილი შემუსრეს, ნაწილი მონებად და ლეტებად აქციეს, ნაწილი უელსში, შოტლანდიასა და არმორიკის ნახევარკუნძულზე გაიხიზნა. ბრიტანეთში დარჩენილი ბრიტები მომავალი ინგლისელების ეროვნების ერთ-ერთი შემადგენელი ელემენტი გახდნენ. დობუნები — თანამედროვე გლოსტერშირი, ჰერეფორდშირი, ოქსფორდშირი და უესტ–მიდლენდსი იცენები — თანამედროვე ნორფოლკი, საფოლკი და კემბრიჯშირი კატუველაუნები — თანამედროვე ჰარტფორდშირი, კემბრიჯშირი და დიდი ლონდონი ტემზიდან ჩრდილოეთით კორიტანები — თანამედროვე ლინკოლნშირი, ლესტერშირი და სტაფორდშირი კორნოვიები — თანამედროვე ჩეშირი, დერბიშირი და შროპშირი პარიზიები — თანამედროვე იორკშირის აღმოსავლეთ რაიდინგი ტრინოვანტები — თანამედროვე ესექსი და საფოლკი ბრიგანტები — თანამედროვე იორკშირი, კამბრია, ლანკაშირი და დარემი ვოტადინები — ჩრდილოეთ ნორტუმბერლენდი, შოტლანდიის საზღვრები და აღმოსავლეთ ლოტიანი დამნიები — სტრატკლაიდი კალედონელები — შოტლანდიის მაღალმთიანეთი ანკალიტები — სავარაუდოდ ტემზის ველი, ლონდონის დასავლეთით ატრებატები (ერთ–ერთი ბელგების ტომებისგან) — თანამედროვე ჰემპშირი, ტემზის ველი ბელგები — თანამედროვე ჰემპშირი და გლოსტერშირი ბიბროკები — თანამედროვე ბერკშირი დუროტრიგები — თანამედროვე სომერსეტი და დორსეტი დუმნონიები (დუმნონები) — თანამედროვე დევონი, კორნუოლი და სომერსეტი კანტიაკები (კანტიები) — თანამედროვე კენტი რეგნიები — თანამედროვე სურეი და სუსექსი განგანიები (ერთ–ერთი ორდოვიკების ტომებისგან) — ნახევარკუნძული ლაინი დეკეანგლიები — თანამედროვე ფლინტშირი და დენბიშირი დემეტები — თანამედროვე პემბრუკშირი, კერედიგიონი და კარმარტენშირი ორდოვიკები — ჩრდილო–დასავლეთ უელსი: ისტორიული გვინედი და ჩრდილოეთ პოუისი სილურები — სამხრეთ–აღმოსავლეთ უელსი: ისტორიული გლამორგანი, მონმუტშირი და სამხრეთ პოუისი ქართული საბჭოთა ენციკლოპედია, ტ. 2, თბ., 1977. — გვ. 528.
ადანგე (მრავალმნიშვნელოვანი)

საკუთარი სახელი ადანგე შეიძლება აღნიშნავდეს: ადანგე — უღელტეხილი აფხაზეთის ქედზე ადანგე — მდინარე აფხაზეთში
ადერკი

ადერკი, როკი — ლეონტი მროველის მიხედვით იბერიის მეათე მეფე. მისივე ცნობით, მისი მეფობის დროს ელიოზ მცხეთელმა და ლონგინოზ კარსნელმა მცხეთაში ჩამოიტანეს ქრისტეს კვართი. მისი მეფობის წლების შესახებ აზრთა სხვადასხვაობაა: ვახუშტის მიაჩნია, რომ ადეროკი დაიბადა ძვ. წ. 30 წელს და მეფობდა ახ. წ. 1–57 წლებში. იგი ემყარებოდა თვით „მეფეთა ცხოვრების“ ცნობას, რომ ადეროკი 30 წლისა გამეფდა და იმეფა 57 წელი. ხოლო რაც შეეხება მისი გამეფების თარიღს, სწორედ იმ წელს იშვა იესო ქრისტე. ახ. წ. I საუკუნის I ნახევარი მიაჩნია ადეროკის ზეობის ხანად ს. გორგაძესაც (1–30). პ. ინგოროყვა მის მეფობას ათარიღებს ძვ. წ. 27–ახ. წ. 30 წლებით. გ. მელიქიშვილის აზრით, ადერკი მოღვაწეობდა ძვ. წ. II ს-ის დასაწყისში; იგი ადერკს მითრიდატე I-თან აიგივებს. ანალოგიურად ათარიღებენ მის მეფობას ს. კაკაბაძე და გ. მამულია. ლეონტი მროველის მიხედვით ადერკს ჰყავდა ორი შვილი: ბარტომი და ქართამი, რომელთაც გაუყო სამეფო და მისი გარდაცვალების შემდეგ გამეფდა ორივე უფლისწული, რითაც ქართლში ორმეფობის ხანა დაიწყო. ლეონტი მროველი და თეიმურაზ ბატონიშვილი ბარტომიდან ადერკამდე მეფეთა სიას განსხვავებულად წარმოგვიდგენს. ენციკლოპედია „საქართველო“, ტ. 1, თბ., 1997. — გვ. 51. გ. მელიქიშვილი, ქართლის (იბერიის) სამეფოს ისტორიის ქრონოლოგიის საკითხისათვის, ივ. ჯავახიშვილის სახ. ისტორიის ინსტიტუტის შრომები, 1958, ტ. 4, ნაკვ. I: მისივე, ქართლის (იბერიის) მეფეთა სიებში არსებული ხარვეზის შესახებ, მაცნე, ისტორიის, არქეოლოგიის, ეთნოგრაფიისა და ხელოვნების ისტორიის სერია, 1978, №3; პ. ინგოროყვა, ძველ-ქართული მატიანე „მოქცევაჲ ქართლისაჲ“ და ანტიკური ხანის იბერიის მეფეთა სია, საქ. სახ. მუზეუმის მოამბე, 1941, ტ. XI-BB; გ. მამულია, კლასობრივი საზოგადოება და სახელმწიფოს ჩამოყალიბება ძველ ქართლში. თბ. 1979; ს. გორგაძე, წერილები საქართველოს ისტორიიდან, ძველი საქართველო. I, ე. თაყაიშვილის რედაქტორობით, 1909, ნაწ. II. ↑ თეიმურაზ ბატონიშვილი „ისტორია დაწყებითგან ივერიისა, ესე იგი გიორგიისა, რომელ არს სრულიად საქართველოჲსა“ ქმნილი საქართველოს მეათცამეტის მეფის გიორგის ძის თეიმურაზისაგან სტამბასა შინა სამეცნიერო აკადემიისასა 1848 წელსა. გვ. 135. ↑ გ. მამულია, ენციკლოპედია „საქართველო“, ტ. 1, თბ., 1997. — გვ. 51. ↑ 3.0 3.1 ლორთქიფანიძე მ., მეტრეველი რ., საქართველოს მეფეები, თბ.: „ნეკერი“, 2007. — გვ. 19, ISBN 99928-58-36-2. ↑ გ. მამულია, ქართული საბჭოთა ენციკლოპედია, ტ. 1, თბ., 1975. — გვ. 89.
ადისონი (მრავალმნიშვნელოვანი)

საკუთარი სახელი ადისონი შეიძლება აღნიშნავდეს ერთ-ერთ შემდეგ პიროვნებათაგანს: ადისონი, ტომას — ინგლისელი ექიმი, კლინიცისტი და პათანატომი ადისონი, ჯოზეფ — ინგლისელი განმანათლებელი, მწერალი
ადიში (მრავალმნიშვნელოვანი)

საკუთარი სახელი ადიში შეიძლება აღნიშნავდეს: ადიში — მწვერვალი ცენტრალურ კავკასიონზე; ადიში — სოფელი მესტიის მუნიციპალიტეტში. ადიშის მყინვარი — მყინვარი ცენტრალურ კავკასიონის სამხრეთ კალთაზე; ადიშის ოთხთავი — ძვ. ქართული ენისა და მწერლობის უმნიშვნელოვანესი ძეგლი; ადიშჭალა — მდინრე მესტიის მუნიციპალიტეტში.
26 აპრილი

26 აპრილი — გრიგორიანული კალენდრის მე–116 დღე (ნაკიან წლებში - 117–ე დღე). წლის ბოლომდე დარჩენილია 249 დღე. 1933 : დაარსდა გესტაპო, ნაცისტური გერმანიის საიდუმლო პოლიცია. 1937 : ესპანეთის სამოქალაქო ომი: გერნიკა, დაიბომბა გერმანიის ლუფტვაფეს მიერ. 1962 : ნასას კოსმოსური ხომალდი რეინჯერ 4 მთვარეზე ვარდება. 1964 : ტანზანიკის და ზანზიბარის შეერთებით ყალიბდება ტანზანია. 1986 : უკრაინაში, ჩერნობილის ატომურ ელექტრო სადგურზე მომხდარი აფეთქებით მსოფლიოში ერთ-ერთი უდიდესი ატომური კატასტროფა მოხდა. 1991 : სამოცდაათი ტორნადო დაფიქსირდა აშშ-ს ცენტრალურ შტატებში. 2005 : საერთაშორისო ზეწოლის შედეგად, სირიას თავისი ბოლო 14,000-იანი გარნიზონი გაყავს ლიბანიდან, რითაც მისი 29 წლიანი სამხედრო დომინირება მთავრდება ამ ქვეყანაში. 121 : მარკუს ავრელიუსი — რომის იმპერატორი 1798: ეჟენ დელაკრუა — ფრანგი ფერმწერი და გრაფიკოსი (გ. 1863) 1900: ჩარლზ ფრენსის რიხტერი – ამერიკელი ფიზიკოსი და სეისმოლოგი, რიხტერის სკალის ავტორი. 1814 : ყიფიანი, დიმიტრი — ქართველი საზოგადო მოღვაწე 1897 : ბაბილუა, ვლადიმერ — ქართული ხალხური სიმღერების შემსრულებელი და ლოტბარი. 1731 : დეფო, დანიელ — ინგლისელი მწერალი 1830 : ჯორჯ IV — დიდი ბრიტანეთის მეფე 1938 : ჰუსერლი, ედმუნდ — გერმანელი ფილოსოფოს-იდეალისტი 2005 : ელისაბედ დომიტიენი — ცენტრალური აფრიკის რესპუბლიკის პრემიერ-მინისტრი (დ. 1925) მართლმადიდებელი ეკლესია აღნიშნავს შემდეგი წმინდანების ხსენების დღეს: არტემონ ლაოდიკიელი მოწამე კრისკენტი თომაიდა ეგვიპტელი აგრეთვე: ტანზანია : დამოუკიდებლობის დღე (1964) სხვა თვეები
ადიში (მწვერვალი)

ადიში, ჰადიში — ალპური კლდოვანი მწვერვალი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ცენტრალურ კავკასიონზე, მდინარე ენგურის მარჯვენა შენაკად ადიშჭალის სათავეში. სიმაღლე ზღვის დონიდან 4306 მ. აგებულია პალეოზოური გრანიტებით. ადიშის კალთები დაფარულია მყინვარებით. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 15. ↑ ენციკლოპედია „საქართველო“, ტ. 1, თბ., 1997. — გვ. 55.
ანტე ტრაუე

ანტე ტრაუე (გერმ. Antje Traue; დ. 18 იანვარი 1981, მიტვაიდა, საქსონია) — გერმანელი მსახიობი. ანტე ტრაუეს სასცენო კარიერა მას შემდეგ დაიწყო, რაც მან სკოლის ერთ-ერთ სპექტაკლში ჟანა დ’არკი ითამაშა. 16 წლის ასაკში გაიმარჯვა მთავარი როლის შესრულებისთვის კონკურსში „West End Opera“ (ჰიპ-ჰოპის მიუზიკლში). ოთხი წლის განმავლობაში ანტე გასტროლებს ატარებდა გერმანიაში, შემდეგ ევროპასა და ნიუ-იორკში. გარკვეული დროის შემდეგ ტრაუე გამოჩნდა რამდენიმე სატელივიზიო ფილმში: „კლეინრუპლინი სამუდამოდ“, „ბერლინი ზღვასთან“ და „ფანტომური ტკივილი“. ყველაზე მეტად პოპულარული გახდა მას შემდეგ, რაც ითამაშა ფანტასტიკურ თრილერში „პანდორუმი“.. ამ ფილმის შემდეგ ანტე ტრაუე პოპულარული გახდა. ანტე ტრაუე კინოფილმების ინტერნეტ-მონაცემთა ბაზაში ↑ 1.0 1.1 Biography. ↑ Berlinerin sichert sich eine Hauptrolle in Pandorum
უმა თურმანი

უმა კარუნა თურმანი (Uma Karuna Thurman; დ. 29 აპრილი, 1970) — ამერიკელი კინომსახიობი და ფოტომოდელი. დღემდე შესრულებული აქვს როლები სხვადასხვა ჟანრის ფილმებში, როგორც რომანტიკული კომედიებში, ასევე დრამატულ და სამეცნიერო-ფანტასტიკურ ფილმებსა და მძაფრსიუჟეტიან თრილერებში დამთავრებული. მის საუკეთესო ფილმებად ითვლება „სახიფათო კავშირები“ (1988), „მაკულატურა“ (1994), „გატაკა“ (1997) და ორი ფილმი სერიიდან „მოკალი ბილი“ (2003–04). 1980-იან წლებში პროფესიონალი მოდელის კარიერის შემდეგ 1988 წელს მსახიობობა დაიწყო. მის კარიერაში მნიშვნელოვანი იყო ბეატრიქს კიდოს როლი კვენტინ ტარანტინოს ფილმებში „მოკალი ბილი“. თურმანმა ამ ფილმში შეასრულა პატარძლის როლი, რომელიც შურს იძიებს მის ყოფილ შეყვარებულზე. ტარანტინომ ეს პერსონაჟი სპეციალურად თურმანისთვის შექმნა. ამ პერსონაჟის შექმნის იდეა ორთავეს ერთად მოუვიდათ „მაკულატურის“ გადაღების დროს. ფილმის გადაღება თურმანის ფეხმძიმობამ გაახანგრძლივა.გადაღება 9 თვეს გაგრძელდა და 5 ქვეყანაში მიმდინარეობდა. თურმანმა ამ როლისთვის შეისწავლა საბრძოლო ხელოვნება და იაპონური ენა. „მოკალი ბილი“ საკულტო კლასიკად იქცა, კრიტიკოსებმა ის დადებითად შეაფასეს, თურმანმა კი პატარძლის როლისთვის მიიღო ოქროს გლობუსისა და BAFTA-ს ნომინაციები. ვიკისაწყობში არის გვერდი თემაზე: უმა თურმანი უმა თურმანი კინოფილმების ინტერნეტ-მონაცემთა ბაზაში
Reach Out (Touch the Sun)

Reach Out (Touch the Sun) — ჯგუფის Mike + The Mechanics სინგლი ალბომიდან The Road. იგი გამოვიდა 2011 წელს. სინგლი ვრცელდება ციფრული ჩამოტვირთვის სახით, სერვისით iTunes. ჯგუფის ოფიციალური საიტი დაარქივებული 2011-04-26 საიტზე Wayback Machine.
დინ კეინი

დინ ჯორჯ კეინი (დინ ჯორჯ ტანაკა; ინგლ. Dean Cain; დ. 31 ივლისი 1966, მაუნტ-კლემენზი, მიჩიგანი) — ამერიკელი კინომსახიობი. ყველაზე დიდი პოპულარობა მოუპოვა ტელესერიალმა „ლუისი და კლარკი: სუპერმენის ახალი თავგადასავლები“, სადაც კლარკ კენტის სახე განასახიერა. დინ კეინი დაიბადა 1966 წლის 31 ივლისს მიჩიგანის შტატის ქალაქ მაუნტ-კლემენზში, მსახიობ შარონ ტომასისა და ამერიკელი ჯარისკაცის როჯერ ტანაკას ოჯახში. მომავალი მსახიობის მშობლები ბავშვის დაბადებამდე გაშორდნენ ერთმანეთს. მის ძარღვებში ჩქეფს იაპონური, ფრანკოკანადური, ირლანდიური და ვალიური სისხლი. 1969 წელს დედამისი ცოლად გაჰყვა კრისტოფერ კეინს, რომელიც პროფესიით რეჟისორი იყო. კრისტოფერ კეინმა იშვილა მომავალი მსახიობი და მისი ძმა. შემდგომ ოჯახი საცხოვრებლად გადავიდა კალიფორნიის შტატის ქალაქ მალიბუში. სკოლის პერიოდში დინ კეინი აქტიურად იყო დაკავებული სპორტით. თამაშობდა სკოლის ერთ-ერთ ბეისბოლის გუნდში რობერტ ლოუსა და ჩარლი შინთან ერთად, რომლებიც ამასთანავე მისი თანაკლასელები იყვნენ. სკოლა კეინმა 1984 წელს დაამთავრა, რის შემდეგ სხვადასხვა უნივერსიტეტებში შესთავაზეს სასპორტო სტიპენდიები. მან პრინსტონის უნივერსიტეტი აირჩია. პრინსტრონში სწავლის დროს იგი ამერიკელ სუპერმოდელსა და მსახიობ ბრუკ შილდს ხვდებოდა. პრისტონი კეინმა 1988 წელს დაამთავრა. სასწავლებლის დამთავრების შემდეგ კონტრაქტი გააფორმა ეროვნული საფეხბურთო ლიგის გუნდთან Buffalo Bills-სთან, თუმცა სულ მალე მან ფეხის ტრავმა მიიღო, რამაც ხელი ააღებინა სპორტულ კარიერაზე. თავდაპირველად იგი სცენარებს წერდა, შემდეგ ტელევიზიაში ჩნდებოდა, სადაც ხშირად იღებდნენ რეკლამებში და პოპულარულ სატელივიზიო შოუებში. 1993 წელს კეინმა მიიღო თავის მთავარი როლი ტელესერიალში „ლუისი და კლარკი: სუპერმენის ახალი თავგადასავლები“, რომლის გადაღება საბოლოოდ 1997 წელს დამთავრდა. 1998 წელს გახსნა საპროდიუსერო კომპანია Angry Dragon Entertainment, რომელიც პროდიუსირებას უწევდა არაერთ ტელესერიალს. ვიკისაწყობში არის გვერდი თემაზე: დინ კეინი დინ კეინი კინოფილმების ინტერნეტ-მონაცემთა ბაზაში დინ კეინი — AllMovie
კოვალენტური რადიუსი

კოვალენტური რადიუსი (rcov) — მოცემული ელემენტის ატომის ბირთვებს შორის მანძილის ნახევარი რომლებიც ქმნიან კოვალენტურ ბმას. კოვალენტური რადიუსის სიდიდედ მიიღება მარტივი ნივთიერების კრისტალის ატომებს შორის უმოკლესი მანძილის ნახევარი. სხვა სიტყვებით, თუკი ავღნიშნავთ ელემენტის X ატომებს, რომლებიც წარმოქმნიან კოვალენტურ ბმიან კრისტალს, მაშინ ჰალოგენებისათვის კოვალენტური რადიუსი ტოლია მოლეკულაში ბმის სიგრძის ნახევარს X2, გოგირდისათვის და სელენისათვის — X8 მოლეკულის ბმის სიგრძის ნახევარს, ნახშირბადისათვის და სილიციუმისათვის მიიღება ალმასისა და სილიციუმის კრისტალების ატომებს შორის უმოკლესი მანძილის ნახევრისა. კოვალენტური რადიუსი ახასიათებს ბირთვის ახლოს ელექტრონული სიმკვრივის განაწილებას, სიმჭიდროვეს და ახლოსაა სხვა ელექტრონული სიმკვრივის გადანაწილების მახასიათებლებთან, (ვან-დერ-ვაალსის რადიუსი, ბორის რადიუსი წყალბადის ატომისათვის და.ა.შ.). კოვალენტური რადიუსების ჯამი ტოლი უნდა იყოს ორ ატომს შორის არსებული კოვალენტური ბმის სიგრძისა, R (AB) = R (A) + R (B).　უნდა გაკეთდეს ყველა ელემენტის თვითშეთანხმებული ოპტიმიზაცია, მოლეკულების ნაკლები შეკრებისათვის.　ეს გაკეთებულ იქნა ცალკე ერთმაგი (r1), ორმაგი (r2) და სამმაგი (r3) ბმებისათვის, ყველა ელემენტისათვის, გარდა ზემძიმებისა. ცხრილში გამოყენებულია ექსპერიმენტული და გამოთვლილი მონაცემები. მეტალური რადიუსი იონური რადიუსი ვან-დერ-ვაალსის რადიუსი დიდი საბჭოთა ენციკლოპედია ინგლისური ვიკიპედიის სტატია (Covalent radius) ↑ P. Pyykkö, M. Atsumi,Chem. Eur. J., 15, 2009,186-197 doi:10.1002/chem.200800987. ↑ P. Pyykkö, M. Atsumi,Chem. Eur. J., 15, 2009,12770–12779, doi:10.1002/chem.200901472. ↑ P. Pyykkö, S. Riedel, M. Patzschke,Chem. Eur. J., 11, 2005,3511–3520 doi:10.1002/chem.200401299.
იონური რადიუსი

იონური რადიუსი (rion) — სფეროსმაგვარი იონების დამახასიათებელი ზომა, რომელიც გამოიყენება ატომებს შორის მანძილის გამოსათვლელად იონურ ნაერთებში. იონური რადიუსის ცნება დაფუძნებულია ვარაუდზე, რომ იონების ზომები არაა დამოკიდებული მოლეკულის შემადგენლობაზე, რომელშიც ისინი შედიან. მასზე მოქმედებს ელექტრონული გარსის რაოდენობა, ატომების და იონების შეფუთვის სიმჭიდროვე (სიმკვრივე) კრისტალურ მესერში. იონური რადიუსი დამოკიდებულია ბევრი ფაქტორისაგან, როგორიცაა ბირთვის მუხტი და ზომა, ელექტრონულ გარსში ელექტრონების რაოდენობა, მისი სიმკვრივე, განპირობებული კულონის ურთიერთქმედებით. Рабинович В.А., Хавин З.Я. Краткий химический справочник. Изд. 2-е, испр. и доп. — Л.: Химия, 1978. — 392 с.
ჰისპარი

ჰისპარი (ურდუ ہسپر گلیشر‎) — დენდრიტულ-ხეობის ტიპის მყინვარი პაკისტანში, ყარაყორუმის მთებში. სიგრძე 52 კმ. ფართობი 580 კმ². ფირნის ხაზი გადის 5000 მ-ზე. კვების არე მდებარეობს ჰისპარისა და რაკაპოშის მთებში 7200 მ სიმაღლეზე. მყინვარის ენა ეშვება 3000 მ სიმაღლემდე. ჰისპარის მყინვარიდან გამოედინება ამავე სახელწოდების მდინარე. ↑ Войтковский К.Ф. Основы гляциологии. М.: Наука, 1999. — 256 с ↑ Хиспар | Большая российская энциклопедия. დაარქივებულია ორიგინალიდან — 2020-06-06. ციტირების თარიღი: 2020-06-06.
ზემუ

ზემუ (ინგლ. Zemu Glacier) — აღმოსავლეთ ჰიმალაების უმსხვილესი მყინვარი, რომელიც განლაგებულია ინდოეთში, სინგალილის ქედის აღმოსავლეთ ფერდობზე. გაწოლილია მწვერვალ კანჩენჯანგის ჩრდილო-აღმოსავლეთით. მყინვარის სიგრძეა 25 კმ, ხოლო ფართობი 116,8 კმ². მყინვარი იწყება კანჩენჯანგის მასივის აღმოსავლეთ კალთაზე, ზღვის დონიდან 5000 მ-ზე ზევით. მოძრაობს ჩრდილო-აღმოსავლეთით, მარცხნიდან იერთენს მყინვარ ტვინსს, ხოლო მარჯვნიდან სიმვუს მყინვარს. რამდენიმე კილომეტრის გავლის შემდეგ უხვეს აღმოსავლეთისაკენ და მარცხნიდან იერთებს მყინვარ ტენტ-პიკს. მარჯვენა შენაკადის სინიოლჩუს შეერთების შემდეგ, ზემუ მთავრდება სინგალილის ქედიდან აღმოსავლეთით დაახლოებით 15 კმ-ში. მყინვარიდან გამოედინება მდინარე ზემუ, რომელიც წარმოადგენს მდინარე ტისის მარჯვენა შენაკადს (ბრაჰმაპუტრას აუზი). მყინვარის ზემო მონაკვეთი მდებარეობს კანჩენჯანგის ეროვნული პარკის ტერიტორიაზე. ↑ Войтковский К.Ф. Основы гляциологии. М.: Наука, 1999. — 256 с. ↑ Press release on Sikkim glaciers. დაარქივებულია ორიგინალიდან — 2011-07-21. ციტირების თარიღი: 2011-04-22. ↑ Khangchendzonga National Park
განგოტრი

განგოტრი (ინგლ. Gangotri Glacier) — დიდი მყინვარი ინდოეთში, ჰიმალაის მთებში. განლაგებულია ზასკარის ქედის სამხრეთ ფერდობზე, მდინარე ბჰაგირატხის მარცხენა შენაკადის — განგოტრის ზემოთში. იწყება მწვერვალ ბადრინატხის (7188 მ) რაიონში და მიემართება დასავლეთისაკენ. მყინვარ განგოტრის სიგრძეა 32 კმ, ფართობი — 300 კმ². ფირნის ხაზი გადის 5150 მეტრზე, მყინვარის ქვედა ბოლო მოგვაგონებს „ძროხის პირს“ და ეწოდება „გაუმუკხი“ (Goumukh ან Gaumukh, gou — „ძროხა“ და mukh — „სახე“). ბოლო წლებში განიცდის შეთხელებას. ↑ Ганготри | Большая российская энциклопедия. დაარქივებულია ორიგინალიდან — 2020-06-06. ციტირების თარიღი: 2020-06-06. ↑ Войтковский К.Ф. Основы гляциологии. М.: Наука, 1999. — 256 с
ჩეხონი

ჩეხონი (ლათ. Pelecus cultratus) — ნახევრად გამსვლელი ან მტკნარი წყლის თევზი კობრისებრთა ოჯახისა. აქვს წაგრძელებული, გვერდებიდან შებრტყელებული სხეული, რომლის სიგრძე 30-40 (ზოგჯერ 60-მდე) სმ, მასა — 300-400 გ — 2 კგ აღწევს. გავრცელებულია ბალტიის, შავ, კასპიისა და არალის ზღვებში, აგრეთვე ტბებსა და წყალსატევებში. პელაგიური თევზია, ცხოვრობს წყლის სქელ ფენებში. სქესობრივ სიმწიფეს აღწევს 3-5 წლისა. ტოფობს მაის-ივნისში. ნახევრად გამსვლელი ფორმები იზამთრებენ მდინარეებში. იკვებება უხერხემლოებითა და წვრილი თევზებით. ძვირფასი სარეწაო თევზია. ჩეხონი — სტატია დიდი რუსული ენციკლოპედიიდან (რუსული) Pelecus cultratus (ინგლისური) Pelecus cultratus (ინგლისური) Никольский Г. В., Частная ихтиология, 3 изд., М., 1971.
ურარტული ენა

ურარტული ენა — ენა, რომელზეც ლაპარაკობდა ურარტუს ძირითადი მოსახლეობა. დამოწმებულია ურარტული სოლისებრი წარწერებით (ძვ. წ. IX-VI სს.). ენათესავება ძვ. წ. II ათასწლეულში ახლო აღმოსავლეთის ერთ-ერთი უძლიერესი სახელმწიფოს — მითანის სამეფოს მოსახლეობის ენას — ხურიტულს. მასვე უკავშირებენ ნახურ-დაღ. ენებს. ტიპოლოგიურად ზოგიერთ საერთო ნიშანს ხედავენ ქართველურ ენებთანაც. ურარტულ ენას ახასიათებს ერგატიული კონსტრუქცია. ზმნის ფორმებში ბატონობს ობიექტის აღნიშვნა, თუმცა წარწერებით ფიქსირებულ ხანაში იგრძნობა სუბიექტურ წყობაზე გადასვლის ტენდენცია. გაბატონებულია სუფიქსაცია. პრეფიქსაციას ურარტული ენა თითქმის სრულიად არ მიმართავს; არ გააჩნია გრამატიკული სქესის კატეგორია. აქვს მხოლობითი და მრავლობითი რიცხვი. განვითარებული იყო ბრუნვის სისტემა (წრფელობითი, სახელობითი, მოთხრობითი, ნათესაობითი, მიცემითი, მოქმედებითი, ვითარებითი, ადგილობითი ბრუნვები). გ. მელიქიშვილი, ქართული საბჭოთა ენციკლოპედია, ტ. 10, თბ., 1986. — გვ. 170.
ელექტროდული პოტენციალი

ელექტროდული პოტენციალი — ელექტროსტატიკური პოტენციალების სხვაობაა ელექტროდსა და მასთან კონტაქტში არსებული ელექტროლიტს შორის (ყველაზე ხშირად ლითონსა და ელექტროლიტის ხსნარს შორის). ელექტროდული პოტენციალის წარმოქმნა განპირობებულია დამუხტული ნაწილაების გადატანით ფაზების გაყოფის საზღვარზე, სპეციფიკური იონების ადსორბციით, ხოლო პოლარული მოლეკულების არსებობის შემთხვევაში (მათ შორის გამხსნელის მოლეკულები) — მათი ორიენტაციული ადსორბციით. ელექტროდული პოტენციალის სიდიდე გაუწონასწორებულ მდგომარეობაში დამოკიდებულია როგორც კონტატირებული ფაზების შემადგენლობაზე და მათ ბუნებაზე, ისე ელექტროდული რეაქციის კინეტიკურ კანონზომიერებაზე ფაზების გაყოფის საზღვარზე. პოტენციალების ნახტომის გაწონასწორებული მნიშვნელობა ფაზების გაყოფის საზღვარზე ელექტროდი/ხსნარი განისაზღვრება მარტოოდენ ელექტროდული რეაქციების თავისებურებებით და არაა დამოკიდებული ელექტროდის ბუნებაზე და მასზე ზედაპირულ-აქტიური ნივთიერების ადსორბციაზე. ამ აბსოლუტური პოტენციალების სხვაობის გაზომვა წერტილებს შორის, რომლებიც ორ სხვადასხვა ფაზაში არიან, შეუძლებელია როგორც ექსპერიმენტალურად ისე შეუძლებელია მისი თეორიულად გამოთვლაც. პრაქტიკული მნიშვნელობა აქვს ფარდობით ელექტროდულ პოტენციალებს, ჩვეულებრივ მას უწოდებენ ელექტროდული პოტენციალები, რომელიც წარმოადგენს ელექტროდული პოტენციალების სხვაობას განხილულ ელექტროდსა და შედარების ელექტროდს შორის - ყველაზე ხშირად ნორმალური წყალბადის ელექტროდი, რომლის ელექტროდული პოტენციალი პირობითად მიიღება ნულის ტოლი (წყლის სისტემებისათვის). კომპენსაციური სქემა სამელექტროდული სქემა სტანდარტული ელექტროდული პოტენციალი